प्याज से राहत, लहसुन ने अांखें तरेरी
लहसुन के भाव में फिलहाल खास नरमी के आसार नहीं हैं। अगली फसल एक माह बाद आने की संभावना है। तब तक भाव में कोई विशेष अंतर नहीं रहेगा। फरवरी के पहले सप्ताह से आवक बढ़ने की उम्मीद है। तब दाम कम हो सकते हैं। मो. इरफान, सब्जी विक्रेता
भास्कर संवाददाता | होशंगाबाद
सर्दी के इस मौसम में सब्जियां राहत दे रही है। आवक भरपूर है और दाम बेहद किफायती है। ठंड में सबसे ज्यादा मांग अदरक की होती है। यह हमेशा महंगा बिकता है लेकिन इस बार इसकी कीमतें भी नियंत्रण में है।
मंडी में यह 50 से 60 रुपए किलो बिक रहा है। प्याज, आलू, गाजर, और धनिया के भाव ने आम उपभोक्ता को राहत दी है। इससे दाल का उबाल का असर जेब पर नहीं पड़ रहा है। एक महीने पहले तक में आंसू लाने वाला प्याज की कीमतें भी कम हुई है। यह 15 से 20 रुपए प्रति किलो बिक रहा है। लहसुन ने आंख तरेर ली है। यह 160 से 180 रुपए किलो पहुंच गया है। जानकारों के मुताबिक इस बार लहसुन की फसल में काफी नुकसान हुआ था इस कारण उत्पादन प्रभावित हुआ। इससे आवक भी कम रही। अभी मंडी में रोजाना 5 से 6 क्विंटल लहसुन की आवक हो रही है। आम दिनों में की अपेक्षा 5 क्विंटल कम लहसुन कम आ रहा है। मैथी और मिर्च के दाम भी भावों में भी तेजी आने लगी है। नवंबर महीने के मुकाबले दिसंबर में इनकी कीमतों में तेजी देखी गई है। इनका असर टमाटर पर नहीं है। टमाटर की कीमत 40 से उतरकर 20 रुपए किलो आ गई है। मटर की आवक भी भरपूर हो रही है पर दाम में ज्यादा राहत नहीं है। यह 35 से 40 रुपए किलो बिक रहा है।
bho_Deva hin_Deva bho_Deva hin_Deva hin_Deva